Publication: Magyar Közlöny
Issue: MK-2010-115 (Year: 2010, Number: 115)
Era: contemporary
Section: A Kormány 1144/2010. (VII. 7.) Korm. határozata
Paragraph Index: 124

30. Az elõterjesztõ az észrevételezõvel a véleményeltérést egyezteti. Az egyetértés és az egyet nem értés tényét, valamint azt, hogy a véleményezõ az észrevételt fenntartotta, az elõterjesztésen a név és a nyilatkozattétel dátumának megjelölésével fel kell tüntetni. Ha az érintett határidõben nem nyilvánított véleményt, az elõterjesztésben ennek tényére kell utalni. Az észrevétel elfogadása vagy a vitás kérdésben való megegyezés esetén az eredetileg észrevételt tevõt egyetértõként kell feltüntetni. A fennmaradó vitás kérdésekben, különösen a kívánt közpolitikai cél elérését veszélyeztetõ észrevétel fenntartása esetén a Közigazgatási és Igazságügyi Minisztérium közigazgatási államtitkára a közigazgatási államtitkári értekezletre való benyújtást megelõzõen egyeztetést folytat, illetve arról gondoskodik és javaslatot tesz a vita megoldásának módjára.

Source: https://magyarkozlony.hu/hivatalos-lapok/1ff638279d4d646cd430b47a36254a1882647e6d/dokumentumok/feff5b7267bde90d64bbe0a7cd1675d5dd31ef33/letoltes